IB3 | Les Balears lideren l’augment de l’atur a tot l’Estat\nPortada > economia > Les Balears lideren l’augment de l’atur a tot l’Estat\nLes Balears lideren l’augment de l’atur a tot l’Estat\nActualment hi ha 74.293 persones sense feina, un 104 per cent més que fa un any\nLíders en increment d’atur. És la fotografia fixa de les Illes durant el mes de juny. La desocupació es duplica a Balears si la comparam amb el juny del 2019. I amb la crisi del coronavirus, els que més han patit la pandèmia són els treballadors amb contractes temporals.\nEn concret, en aquests moments a les Illes es comptabilitzen un total de 74.293 persones sense feina; són un 104% més que ara fa un any. Respecte del mes de maig, el nombre de desocupats ha davallat, lleugerament, un 0,5 per cent. Són 400 manco; però això no evita que les Balears siguin, amb diferència, la regió on més s’incrementa la desocupació en termes interanuals.\nEl conseller de Treball, Iago Negueruela, ha dit que les xifres demostren les dificultats d’un activitat tan estacional com la turística per sortir de l’actual situació sanitària. També ha remarcat que es veu un “inici de recuperació”, però “molt lenta, molt complexa i amb moltes dificultats”.\nTambé davalla l’afiliació a la Seguretat Social. Durant el mes de juny, s’hi han afiliat un 14,7 per cent manco de treballadors respecte al mateix mes del 2019. En total, la xifra d’afiliats és de 495.205. Durant el juny, s’han donat d’alta 8.066 treballadors, la qual cosa suposa un increment de l’1’6 per cent. Patronals i sindicats han manifestat la seva preocupació per aquestes xifres.\nLes dades mostren que 95 de cada 100 llocs de feina que s’han perdut són de contractes temporals. Durant el juny, els treballadors en ERTO s’han reduït un 20 per cent, però encara hi ha 121.000 empleats a les Illes que es troben en aquesta situació.


Com escollir un sac de dormir? - Minyons Escoltes i Guies de Catalunya\nNens i nenes d'excursió amb el cau.\nAquests són els elements que cal tenir en compte:\nEls materials de què està fet un sac de dormir indiquen quines característiques té. Per exemple, si el farciment del sac està fet amb plomissol d’alt gramatge el sac tindrà un millor aïllament calorífic que si està fet amb fibra de polièster, però la fibra de polièster requereix poc manteniment i té una duració més llarga.\nAmb quina temperatura t’has de fixar? Els fabricants de sacs acostumen a informar d’algunes temperatures claus pels seus productes:\nTemperatura màxima: la més alta en què una persona de complexió estàndard parcialment destapat no té sensació de calor excessiva i no sua.\nTemperatura de confort: la més baixa en què una dona de complexió estàndard i un home de complexió petita, estirats sobre l’esquena, no tenen sensació de fred.\nTemperatura límit: la més baixa en què un home de complexió estàndard en posició encongida no té sensació de fred.\nTemperatura extrema: la més baixa en què una dona de complexió estàndard i un home de complexió petita corren el risc de patir hipotèrmia.\nLa forma del sac també és important. Així, els que millor aïllen són els de tipus mòmia, ja que dificulten més l’intercanvi entre l’aire exterior del sac i l’interior. Tot i que el cos humà vagi generant calor i l’aire de l’interior del sac s'escalfi, l’entrada d’aire fred exterior pot fer baixar la temperatura i causar una major sensació de fred.\nAlgunes característiques del sac poden fer que sigui més adequat per les teves necessitats. El capçal ergonòmic permet adaptar l’obertura del sac a la forma del cos i augmenta la subjecció del sac i l’aïllament. El collaret tèrmic serveix per dificultar el pas de l’aire entre el sac i el coll i així mantenir l’aire interior a més temperatura. Finalment, la bossa de compressió permet reduir el volum que ocupa el sac un cop està guardat cosa que resulta molt útil si disposem de poc espai a la motxilla.\nRecordeu que a l’hora de transportar el sac en una motxilla, cal que tinguem en compte de posar-lo a la part inferior, a prop del centre de gravetat, per no desequilibrar-lo. Per evitar haver de buidar tota la motxilla per treure el sac pot ser convenient tenir una motxilla que permeti accedir al compartiment interior per dalt i per baix.\nUn bon descans és també part de la clau de l’èxit de les sortides i els campaments!\nAquestes recomanacions han estat elaborades per Brownsea, la nostra botiga de material d'escoltisme, campisme i natura. Allà t’assessoraran de quina és la millor opció per allò que necessites. També pots comprar per internet a www.brownsea.net!


la població de Barcelona torna a créixer - BARCELONA RADICAL\nla població de Barcelona torna a créixer\nLa població estrangera de Barcelona va vorejar el llistó de les 300.000 persones a començaments del 2009. Des d’aleshores, la disminució de les oportunitats de treball com a conseqüència de la crisi econòmica, la tornada de molts al seu país d’origen, sobretot de barcelonins d’adopció arribats aquí a començaments de la dècada passada vinguts dels països andins, i la culminació de processos de nacionalització d’estrangers residents a Espanya van fer que les gràfiques de la presència d’estrangers a la capital catalana apuntessin avall. Però aquella tendència –frenada una sola vegada en els últims set anys, al llarg del 2011– podria començar a trencar-se. Un informe sobre la població estrangera a Barcelona fet públic ahir per l’Ajuntament assenyala que durant el 2015 el nombre de persones no espanyoles empadronades en aquest municipi va augmentar en gairebé 6.000 després de quatre anys consecutius de caiguda.\nAquest informe demogràfic i un segon document estadístic sobre les característiques generals de la població barcelonina s’han elaborat a partir de l’última lectura del padró municipal, corresponent a l’1 de gener d’aquest any. En aquella data, les persones sense passaport espanyol representaven el 16,6% de la població total de Barcelona, que s’ha estabilitzat entorn d’1,6 milions d’habitants. L’increment al llarg de l’any passat va ser d’un 2,8% entre les persones originàries dels països de la Unió Europea i d’un 1,8% en el nombre d’extracomunitaris.\nItàlia es manté com la nació més representada a la ciutat. Ja són gairebé 27.000 les persones empadronades a Barcelona que disposen de passaport italià, cosa que no significa que totes procedeixin del país transalpí. En molts casos es tracta de sud-americans –majoritàriament argentins– amb doble nacionalitat. En qualsevol cas, dels 170 col·lectius estrangers de Barcelona, l’italià és el que més va créixer (gairebé 1.300 persones).\nTambé va augmentar el tercer grup més nombrós, el dels xinesos (gairebé mil més) i, en canvi, va disminuir el dels pakistanesos (222 menys), que es manté en la segona posició d’un rànquing on crida l’atenció el que ha passat amb els països andins. I és que la disminució més important el 2015 va ser entre els bolivians, els equatorians i els peruans. Cal recordar que en la dècada passada el Perú i l’ Equador van arribar a ocupar la primera posició en el rànquing d’estrangers a la capital catalana. Avui, com a conseqüència dels retorns a aquests països i de les adquisicions de la nacionalitat espanyola, ocupen, respectivament, les posicions vuitena i novena d’aquesta llista. Només una dada més per entendre aquest comportament: a començaments del 2009 vivien a Barcelona més de 105.000 persones que tenien com a únic passaport el d’algun país sud-americà; set anys després aquella xifra s’ha reduït a gairebé la meitat (58.000).\nL’últim any, la població estrangera ha augmentat als deu districtes de la ciutat, una cosa que no havia passat en els tres anys anteriors. On més ho ha fet ha estat a l’ Eixample (3,3%) i a Gràcia (3,1%), i on menys a Sant Andreu (només un 0,1%). A l’ Eixample, el districte amb més població de la ciutat, és on conviuen també un nombre més alt de nacionalitats, fins a 153 de diferents.\nPer barris, la màxima diversitat no és al territori amb més proporció d’estrangers de la ciutat, el Raval, sinó al veí Poble Sec, on viu almenys una persona de 126 països diferents. En aquest sentit, el petit barri de la Clota, a Horta-Guinardó, és el que presenta més homogeneïtat, amb una població de només 19 països diferents.\nLa distribució de les persones estrangeres sobre el territori barceloní presenta unes quantes dades rellevants i d’altres de curioses. L’italià és el col·lectiu més nombrós en 32 dels 73 barris de la ciutat; en 15 el grup més nombrós és el dels xinesos, i en nou el dels pakistanesos. Els bolivians encapçalen el rànquing en quatre barris ( Sants-Badal, el Carmel, Turó de la Peira i Porta). Els hondurenys dominen a Roquetes (on es concentren 726 persones d’aquesta nacionalitat), Verdum i Prosperitat, i els marroquins ho fan a Can Peguera, Torre Baró i Baró de Viver. Els francesos, en canvi, constitueixen el primer grup en dos dels barris amb el nivell de renda més alt, Pedralbes i Sarrià. A Sant Genís dels Agudells, el primer lloc és per als peruans.\nI tot seguit els que potser són els fenòmens més sorprenents. Sabíeu que el grup estranger més nombrós al barri de Montbau és el dels xilens? I que la presència de 46 russos converteix els súbdits de Putin en els primers del rànquing a Vall d’Hebron? Els romanesos tenen l’hegemonia a Horta, on estan empadronades 198 persones d’aquesta nacionalitat. I per completar aquest quadre classificatori, la dada més inesperada: a Canyelles hi viuen 21 ucraïnesos. Poden semblar pocs, però són prou per constituir el col·lectiu forà més nombrós del barri.\nLa immigració estrangera, especialment l’extracomunitària, és un factor que al llarg dels darrers vint anys ha permès que la població barcelonina no hagi envellit tant com ho hauria fet tenint en compte únicament els factors vegetatius. Aquesta aportació de saba nova es reflecteix bé en la dada següent: la mitjana d’edat dels barcelonins en conjunt és de 44 anys. La de la població estrangera de la ciutat se situa en 32,6.\nPrecisament, amb la immigració, l’envelliment de la població és el factor que més ha determinat l’evolució demogràfica de Barcelona en els últims 40 anys. En aquest període la base i el cim de la piràmide d’edats han experimentat processos inversos. Així, al cens del 1981 les nenes i nens menors de 14 anys representaven el 21,3% de la població total del municipi. En la lectura del padró corresponent a l’1 de gener del 2016, aquest percentatge és de només el 12,6%. Per contra, el grup de més edat (65 i més anys) en aquest mateix període ha passat de representar el 13,3% a suposar el 21,6% de la població barcelonina.\nEn alguns barris que van créixer com a conseqüència de la immigració procedent d’altres regions espanyoles a les dècades dels seixanta i dels setanta del segle passat, aquest procés d’envelliment esdevé encara més evident. En aquest sentit, destaquen les estadístiques de Montbau, on el 31,2% dels residents han superat els 65 anys. Aquest barri és també el que té la mitjana d’edat més alta de tota la ciutat: 49,3 anys. La més baixa es dóna a Torre Baró (37,8 anys).\nLa longevitat dels barcelonins queda fora de tot dubte quan comprovem que a començaments d’aquest any al municipi hi havia 702 persones centenàries empadronades, i se n’hi ha d’afegir 4.329 que tenien entre 95 i 99 anys i 18.275 més que havien superat l’edat de 90 anys. Aquest envelliment ve acompanyat molt sovint de la solitud de la gent gran, particularment, i de la població, en general. Segons l’informe fet públic ahir, el 12,5% dels barcelonins viuen sols. El 1991 només eren el 6,4%.\n30/10/2016 - lavanguardia


Metges de Catalunya acusa Sanitat de discriminar els mesto per negar-se a aplicar la "solució italiana" | Metges de Catalunya\nMetges de Catalunya acusa Sanitat de discriminar els mesto per negar-se a aplicar la "solució italiana"\nMetges de Catalunya (MC) recrimina al Ministeri de Sanitat que tanqui la porta a la titulació extraordinària dels mesto (metges especialistes sense títol oficial) i deixi a prop de 3.000 facultatius de l’Estat en una situació de desigualtat respecte als seus homòlegs italians, que veuran reconeguda la seva especialitat a tota la UE a partir de l’any 2016 si acrediten com a mínim 10 anys d’experiència en l’exercici de la seva àrea mèdica.\nSegons una informació recollida aquesta setmana per Diario Médico, la Dirección General de Ordenación Profesional del Ministeri de Sanitat, dirigida per José Javier Castrodeza (foto), ha rebutjat la possibilitat d’obrir un nou procés de regularització dels mesto espanyols a imatge del que s’ha fet a Itàlia perquè "és el mateix que s’ha fet a Espanya en dues ocasions". Les fonts ministerials afirmen al diari que la Comissió Europea, tot i modificar la directiva de qualificacions professionals per reconèixer els títols dels especialistes italians, manté com a "excepcionals i únics" els processos de regularització que es van a produir els anys 1994 i 1999 a l’Estat espanyol.\nEl secretari de MESTO-FESTO de Metges de Catalunya (MC), Ricard Yago nega que la UE posi cap obstacle a obrir un nou procediment de titulació, "tan sols fixa els criteris per al reconeixement europeu dels títols". Per a Yago, els processos dels anys noranta van ser "insuficients" i el ministeri "és conscient" que no van solucionar la situació de tots els professionals afectats. El fet que gairebé 3.000 professionals quedessin exclosos d’aquell intent de regularització "demostra que hi van haver molts errors en el plantejament de les normes".\nLa negativa de Sanitat a aplicar una solució en la línia italiana suposa "una discriminació professional incomprensible" per part de l’Estat cap els seus propis metges. Segons Ricard Yago, l’Administració pública hauria de protegir els mesto, els quals ha format i contractat, "en comptes de situar-los en condicions d’inferioritat".\nPer al responsable de titulació de MC, la veritable explicació al rebuig del ministeri cal trobar-la en "la por a l’enfrontament amb altres col·lectius i lobbis mèdics". Però aquest temor no té fonament perquè el total de mesto a titular "representa només el 25% dels llicenciats que s’han presentat a la darrera convocatòria de l’examen MIR" i tots ells ja disposen d’un lloc de treball.


“Salvados” lidera el prime time de diumenge | quinatele\n“Salvados” lidera el prime time de diumenge\nJa és habitual que “Salvados” sigui l’espai més vist del prime time de diumenge. Ahir, el programa conduït per Jordi Èvole i titulat “Jubilado, Las Pensiones”, va registrar un bon 18,8% de quota de pantalla i 647.000 espectadors de mitjana. Tot i que no va ser la seva millor dada, l’espai de “El Terrat” va aconseguir distanciar-se de la seva competència directa, el “30 minuts” de TV3, espai que ahir, va aconseguir un 15% i 518.000 seguidors. Per la seva banda, La1 va tancar el podi d’honor amb la pel·lícula “La piel que habito”, de Pedro Almodóvar. El film protagonitzat per Antonio Banderas va assolir un 13% de share i 377.000 espectadors. Per darrere, van quedar les altres opcions de la nit de les principals cadenes. Antena3 va oferir, dins de l’espai contenidor “El Peliculón”, la pel·lícula “Dos policías rebeldes 2”, amb Will Smith al capdavant. El film d’acció va aconseguir un 11,1% de quota i 293.000 espectadors. Qui sembla no tenir l’èxit que tenia en anteriors edicions, és el talent show de Telecinco “Tú sí que vales”. L’espai de Mediaset va registrar ahir un discret 10% i 223.000 seguidors de mitjana. Sembla doncs, que corren mals temps per la cadena de Fuencarral, que no aconsegueix arribar als primers llocs del rànquing d’audiències des de fa temps, tot i comptar amb formats que anteriorment eren tot un èxit, com “Gran Hermano”, “La Hora de José Mota” o el mateix “Tú sí que vales”.\nLA TARDA, PROPIETAT DE L’APM? EXTRA:\nAhir diumenge, el veterà programa va assolir un excel·lent 22,3% de share i 492.000 espectadors de mitjana. Molt bona dada per l’espai de zàping, que no nota el pas del temps i continua amb molt bona forma a casa nostra. Les altres ofertes de la franja de la sobretaula no van fer-li ombra a l’APM? i van quedar-se a molta distància: el “Multicine” d’Antena3 va registrar un 14,8% i 319.000 espectadors amb el film “La Impostora”, i posteriorment, un 17% de share i 373.000 espectadors amb la pel·lícula “La voz del pasado”.\nDISSABTE, PROPIETAT D’ANTENA3:\nDarrerament, Antena3 és la cadena més vista els dies del cap de setmana a Catalunya. Ahir, la cadena del grup Planeta es va imposar amb un 11,8% de share per davant de Telecinco (8,7%) i TV3 (8,2%). Els programes més vistos van ser “El Peliculón” a Antena3 amb el film “La Cazarrecompensas” (13,9% i 404.000 seguidors), el “Hat trick Barça” amb un 13,4% de share i 374.000 espectadors i “El Gran Debate” a Telecinco amb un 11,1% de quota i 236.000 seguidors.\nCom deiem, Antena3 aconsegueix la primera posició del rànquing els dos dies del cap de setmana. TV3 en segona posició. La1 assoleix el tercer lloc del podi. Telecinco a molta distància dels llocs capdavanters. Cuatro va guanyar ahir la partida a La Sexta. FDF va ser la cadena temàtica més vista a casa nostra.\nAmb només 10 dies de març, TV3 lidera amb comoditat per davant d’Antena3. Telecinco és tercera a molta distància de La1. La pública estatal segueix en caiguda lliure i es veu amenaçada per LaSexta. Cuatro molt a poca distància de la cadena de Planeta. 8TV a un punt de FDF, la temàtica més vista de març a Catalunya.\nEtiquetat 8tv, Antena3, Cuatro, La Sexta, La1, Salvados, Telecinco, TV3


La Casa Degli Olivi 1 Quarrata Itàlia - Ofertes d'hotels amb els MILLORS DESCOMPTES EN LÍNIA Atenció al Client\nVeure tots els 23 allotjaments a Quarrata.\nLa Casa Degli Olivi 1ApartamentVia di Buriano 92-94-96-98, Quarrata, Quarrata, Itàlia, 51039 - Veure al mapaLa Casa Degli Olivi 1Veure més fotosPiscinaVeure més fotosVeure totes les 24 fotos\nDissenyat tant per oci com per negoci, La Casa Degli Olivi 1 està situat idealment a Quarrata; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix La Casa Degli Olivi 1 asseguren una estada plaentera als seus clients. Els clients de l'hotel poden gaudir de aparcament de cotxes, instal.lacions de barbacoa. A més, totes les habitacions ofereixen una gran varietat de comoditats com ara aparell de televisió, nevera, plat de dutxa per satisfer els clients més exigents. Durant el dia podeu gaudir de l'atmòsfera relaxant de piscina exterior, ping pong, jardí. La Casa Degli Olivi 1 és una elecció inteligents per a viatgers a Quarrata, i ofereix una estada relaxant i sense molèsties.\nCal abonar l’import total de la reserva abans de l’arribada. Belvilla t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 100 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Les despeses de l'electricitat no estan incloses en el preu i caldrà abonar-les el dia sortida en funció del consum del client.


Relat "el món d'una finestra"\nInici > detall del relat: el món d'una finestra\nel món d'una finestra\nUn relat de: Mercedes Álvarez\n- 1466 Lectures\nLa poca llum que entrava per la finestra de la meva habitació em va despertar tot sentin el preciós cant dels ocells. Feia un bon dia de primavera. Allà fora de la finestra es veien uns bonics núvols blancs amb un gran sol brillant per dalt d'ells. El carrer estava ple de gent doncs era dia feiner, però no per a mi, avui era el meu dia lliure i el tenia aprofitar bé.\nPodia veure com en aquestes hores treballadors anaven a corre-cuita cap el treball, a més de un se li van pegar els llençols. També es veien mares que portaven als seus fills a l'escola o nens que portaven a la mare com aquell que passava correns pel carrer després d'haver tocat el cul a una jove que s'havia trobat.\nTothom estava per lo seu i jo també ho tenia que estar, per això hem vaig arreglar i vaig endinsar-me en el carrer. Des de aquí hi havia un altre punt de vista, era diferent, com si en comtes de veure el món per fora ara el veiesis des de dins. Si, això era, hem vaig ficar en el món de la meva finestra.\nCom no tenia res important a fer vaig decidir anar veure al meu xicot com treballava a l'oficina. Moltes vegades m'he penedit d'haver près aquesta desició, però llavors no podia fer-hi res.\nUna vegada vaig arribar a l'empresa on treballava li vaig preguntar a la secretaria on era però per desilusió meva hem va dir que en aquell moment no hi era allà, que estava reunit en un hotel però que aviat terminaria. Al sentir això vaig pensar que li donaria una gran sorpresa si hem presentès allà. ¡I tant que el sorprendria! Vaig agafar la direcció i m'hen vaig anar cap aquell hotel.\nHi havia sentit moltes coses sobre aquest hotel però mai havia entrat. Deien que era molt luxòs i que tenia unes suites molt precioses, bon lloc per a una reunió.\nDesprés de recòrrer tots els pisos i perdre'm per alguns pasadissos vaig trobar l'habitació que buscava, el lloc de la reunió. Després d'obrir aquella porta... No vaig ser conscient dels meus actes, sabia que avans de fer-hi cualsevol cosa ho tenia que pensar dues vegades però en aquell moment tot era tant confús que no podia pensar en res.\nNo sabia que les reunions es fessin al llit, i menys amb una dona tan guapa. El cert és que no li vaig veure la cara, però no necessitava veure més, ja ho havia vist tot. Les paraules que utilitzava el noi que deia que m'estimava no li serviren de res, jo me l'estimava molt, li havia donat tot el meu amor, tot el meu afecte, tot el que podia tenir i més, i no hem podia imaginar viure sense ell, no creia que fòs capaç però alguna cosa tenia que fer, així que vaig agafar una navalla que portava sempre a la bossa i li vaig clavar a l'esquena d'aquella dona tot dient-li plorosa al que fins aquell moment havia sigut elmeu novi, "O ets meu o no serás de cap més."\nLlavors vaig sentir-me bé saborejant la venjança però no durà molt, per desgràcia meva li vaig clavar tan fons la navalla que li va tocar el cor i la va matar, la vaig matar. Jo només volia fer-li mal però l'havia matada i ho tenia que pagar. Hores més tart va venir la policia i hem van detindre, sería l'últim dia en molt temps que veiès la llum del carrer per la finestra.\nEls dies a la presó van ser-hi horribles, estava tota sola en una petita fastigosa habitació amb la meva consciència. Moltes nits somiava amb aquell dia, en els sucessos, en la cara que se li va quedar al meu xicot quan vaig matar la seva amant, i de vegades somiava que veia la cara de la meva victima. Aquells somnis hem feien molta por doncs en les següents hores la veia en tot lloc i moment.\nA vegades he pensat que aquell món que jo veia per la finestra no era tant bonic com jo pensava doncs al ficar-me vaig veure la realitat d'aquell món.\nAixí van anar pasant els dies, els mesos, els anys rebent añguna vegada la visita dels meus pares o algún amic que s'enrecordava de mi fins que va arribar el dia tan esperat, en el que vaig cumplir la meva condena. Després de tants anys sense sortir ho veia tot molt diferent, havien uns grans canvis per tota la ciutat, semblava altra nova.\nLa primera cosa que vaig fer una vegada fora va ser anar a la casa de la meva família i donar-lis la notícia. Tots els carrers estaven canviats però encara podia passejar-me sense perdre'm, eren els mateixos de sempre.\nQuan vaig arribar a la casa quasi no la vaig reconèixer, hi havia fet moltes reformes en la meva ausencia.\nSense pensar-mo més vaig entrar i li vaig donar un abraç molt fort a la meva mare i després al meu pare, tot era molt emocionant però vaig trobar a faltar una persona, la meva germana. Així que li vaiog preguntar a la meva mare on era i ella hem va contestar tota trista i amb llàgrimes als ulls: "aquella noia que vas matar... Era la teva germana!"\nTot començava a donar-me voltes, ¿com podia ser la meva germana l'amant del meu xicot? ¿com podia haver-me traicionat la meva pròpia germana? ¿com podia haver-la matat? Tot de preguntes ompliren el meu cap i ja, no sabia com reaccionar, però els meus pares van ser molt comprensius i hem van dir que estiguès tranquila, el pasat pasat estava i no podia fer res per canviar-lo, que per molt que plorès o em penedis no tornaria a aquell espantòs dia.\nAixí que he decidit començar de nou, un altre vida que espero que sigui millor però no podia borrar-ho tot, així que he escrit aquesta història per tenir-la present sempre i no caure en els mateixos errors, doncs de totes les vivencies, bones o dolentes se n'aprèn.\nVida o Somni?


Presentació del projecte de comunicació i redacció de continguts laBerta\n10/08/2020 by Berta Deixa un comentari\nEl naixement de laBerta\nlaBerta, servei de comunicació i redacció de continguts\nD’un dia per l’altre ens va canviar la vida com no hauríem pogut imaginar mai. La mala gestió d’un virus ens va obligar a tancar-nos a casa i a alterar els nostres ritmes de treball, de vida i de socialització. Vam haver d’aprendre a gestionar l’angoixa de saber-nos lluny de les nostres, a maquillar la incertesa aferrant-nos a l’ara i l’aquí i a convertir el que semblava un despropòsit en una nova oportunitat.\nTemps per a nosaltres, per pensar, per desesperar-nos, per sentir-nos afortunades, per buscar alternatives, per indignar-nos, per reafirmar-nos, per reinventar.\nD’aquesta realitat extesa a milers de llars, en naixia el projecte que t’explicaré les properes setmanes. Soc la Berta, i si em coneixes, segurament trobaràs estrany que hagi batejat amb el mateix nom el projecte fruit d’aquests mesos de confinament. Perquè sóc molt de treballar en equip i poc de personalismes, però aquesta aventura va d’aportar als altres allò que millor sé fer, i això només podia fer-ho des de dins. Tot i això, laBerta comptarà amb la col·laboració de professionals d’altres àmbits, com el disseny, la fotografia, la programació web o tots aquells que siguin necessaris en funció de cada projecte, per tal de poder oferir un servei fet a mida amb la màxima qualitat. De fet, en el naixement d’aquest projecte ja han estat imprescindibles persones com la Laia, la Rosa, la Marta i la Mireia, que hi han cregut i m’han donat un cop de mà per fer-lo realitat. Aprofito també aquestes línies per agraïr-los un cop més el suport i l’assessorament.\nSi has arribat fins aquí, deus sospitar que sóc una mica lletraferida i que puc tenir corda per estona. De fet, d’això va tot plegat: d’escriure i de comunicar, i de fer-ho ajudant aquelles persones que, potser per manca de temps, potser per poca habilitat o tan sols perquè no els agrada escriure, agrairan un cop de mà en aquesta tasca.\nEl nostre voltant és ple de projectes interessants, però malauradament, no tots aconsegueixen sobreviure o arribar on es mereixen en aquest món competitivament ferotge. No per manca de professionalitat, sinó sovint per desconeixença de la importància de les paraules i de com aquestes són essencials a l’hora d’explicar allò que fem.\nUn text és molt més que un conjunt de paraules ordenades i amb sentit. Darrere d’un text sempre hi ha una idea a transmetre i com la comuniquem és essencial per arribar al nostre públic i aconseguir despertar-li emocions. Els textos parlen de qui els escriu, i la manera com estan redactats forma part de la nostra carta de presentació. Per això, és imprescindible una comunicació professional i efectiva, perquè les primeres impressions compten. I amb aquesta voluntat neix laBerta, un servei de redacció de continguts i assessorament comunicatiu, especialment dedicat a projectes amb compromís social i temes de criança i d’educació emocional.\nTinc ganes d’ajudar-te a posar paraules al teu projecte i d’idear les millors estratègies comunicatives per fer-lo arribar lluny. T’hi animes?\nArxivat com a: Informació projecte\nLaberta© 2021 · Avís legal · Política de privacitat · Política de galetes


General | Fem Música!\nMirada estràbica – Xiula – Clara Peya\nPublicat el 30 novembre 2020 per Marta Grané i Oró\nHem escoltat aquesta meravella a la classe… No us la podeu perdre! El Jaume té dues mames, i quan li agafa la vergonya s’amaga entre les seves cames. L’Esther va néixer amb un sol braç, però l’hauries de veure com … Continua llegint →\nPublicat el 8 juny 2020 per Marta Grané i Oró\nL’Ainhoa, la Uma, l’Aroa i la Laira m’han enviat un vídeo cantant fragments de moltes cançons que hem après al llarg d’aquests anys a l’escola. Ha sigut una sorpresa preciosa per a mi! Han passat els anys, ens hem fet … Continua llegint →\nGat – Jesús\nPublicat el 14 maig 2020 per Marta Grané i Oró\nEn Jesús ens envia el personatge del Gat, mireu! 🙂\nOcell – Tristan\nPublicat el 7 maig 2020 per Marta Grané i Oró\nEn Tristan ha fet el dibuix de l’ocell de Pere i el Llop. Li ha quedat genial!\nOcell – Jan\nPublicat el 6 maig 2020 per Marta Grané i Oró\nEl Jan ens envia el dibuix de l’ocell del conte Pere i el Llop. Xulíssim Jan!\nPractiquem lectura rítmica\nPublicat el 4 maig 2020 per Marta Grané i Oró\nRecordem els ritmes! Clica a la imatge per jugar amb els ritmes\nCliqueu a la foto per jugar amb les notes musicals! Practiquem la lectura\nUs poso aquest vídeo Tutorial de Santi Terratosa i Anna Roig d’un Joc de mans i percussió corporal, per la cançó “Aves enjauladas” de Rozalén. Si us animeu a fer-ho, no us oblideu d’enviar-me el vídeo! mgrane3@xtec.cat\nDansa – Francesc i Júlia\nPublicat el 30 abril 2020 per Marta Grané i Oró\nEn Francesc i la Júlia són uns ballarins! mireu mireu! amb convidat especial de públic! 🙂\nPublicat el 29 abril 2020 per Marta Grané i Oró\nAvui és el Dia Internacional de la Dansa (DID) . El Comitè Internacional de Dansa de la UNESCO proposà aquesta data per commemorar el naixement de Jean-Georges Noverre (29 d’abril de 1727), considerat el pare del ballet modern. Cada any … Continua llegint →


Notícia 465 - Nou conveni entre l'ICGC i el CNIG per al projecte PNOA. Institut Cartogràfic i Geològic de Catalunya\nNotícia 465 - Nou conveni entre l'ICGC i el CNIG per al projecte PNOA\nOrtofotografia del projecte PNOA: Altafulla. Font: ICGC.\nEl Centro Nacional de Información Geográfica (CNIG) i l'Institut Cartogràfic i Geològic de Catalunya (ICGC) han signat un nou conveni per a donar cobertura íntegra de Catalunya amb la realització d'un vol fotogramètric digital amb resolució de 35 cm d'un terç de Catalunya i de 22 cm dels altres dos terços.\nA partir d'aquest vol es generaran les ortofotografies aèries digitals en color actualitzades de 25 cm de resolució de tot Catalunya i el model digital del terreny d'alta precisió i resolució.\nL'actuació forma part del Plan Nacional de Ortofotografía Aérea (PNOA), projecte del Consejo Superior Geográfico, coordinat per l'Instituto Geográfico Nacional, destinat a obtenir i actualitzar periòdicament la cobertura d'Espanya.\nPNOA és un exemple d'actuació conjunta i coordinada entre les administracions que suposa una clara optimització de recursos a partir de la col·laboració entre ens públics.\nEl conveni té vigència fins desembre de 2021 i amb possibilitat de pròrrogues fins a quatre anys més.


ADEPAP ALERTA QUE LES PLUGES DE LA PRIMAVERA I L’ARRIBADA DE L’ESTIU AFAVOREIXEN L’AUGMENT D’ALGUNES PLAGUES | ADEPAP - Associacions d'Empreses de Control de Plagues de Catalunya\nADEPAP ALERTA QUE LES PLUGES DE LA PRIMAVERA I L’ARRIBADA DE L’ESTIU AFAVOREIXEN L’AUGMENT D’ALGUNES PLAGUES\nDj, 12/07/2018 - 17:30\nLa prevenció és una de les mesures més important per controlar les plagues que puguin afectar Catalunya durant aquest estiu.\nPel que fa a les paneroles, les mesures preventives són principalment la neteja i el manteniment de tot el sistema de canonades i d’arquetes del clavegueram. Quim Sendra, president d’ADEPAP desaconsella l’ús d’insecticides domèstics, “ja que poden traslladar la plaga a altres llocs”. Per això, “si algun particular descobreix una plaga de paneroles els recomanem recórrer a empreses especialitzades de control de plagues”.\nDes d’ADEPAP s’insisteix que, per a combatre les plagues, sempre és millor comptar amb els professionals, ja que “alguns insecticides domèstics mal usats poden arribar a ser un problema per a la salut de les persones, no sempre són efectius i acaben tenint un cost econòmic elevat”.\nPer combatre el mosquit, insecte que causa grans molèsties a la població, són molt importants les campanyes de conscienciació que evitin la proliferació de llocs artificials propicis per a la posta d’ous i el desenvolupament de la fase larvària aquàtica. Enguany, la climatologia dels darrers mesos ha propiciat un hàbitat favorable per a la cria de les larves dels mosquits.\n“L'aigua és vida i tots els essers vius en necessiten. Com més aigua, més vida”, explica el president de l'ADEPAP, Quim Sendra. A més, la calor dels darrers dies crea les condicions idònies per al desenvolupament d'aquest insecte que ara troba les condicions “òptimes” per reproduir-se i per això “pot haver-hi una explosió més important del que és habitual”, explica Sendra. El mosquit que més es veu afavorit per aquesta situació és el comú, mentre que el tigre tindrà una presència similar a la d'altres anys perquè les condicions que necessita per a la seva reproducció són diferents, “petits basals, l’aigua que queda al fons de les torretes... no necessiten grans quantitats d’aigua”. Sendra recorda, en qualsevol cas, que cal evitar les petites acumulacions d'aigua estancada per prevenir la proliferació dels mosquits.\nEl president d’ADEPAP, també demana una major implicació de l’administració per combatre la mosca negra, ja que les plagues es focalitzen en espais públics com rius, rieres, rierols… i sovint afecten a més d’un terme municipal. Les nevades de l’hivern i les pluges abundoses de la primavera han fet que molts rius i rierols, que a aquestes alçades de l’estiu solen assecar-se, tinguin encara força cabal d’aigua.\nAquestes condiciones fan que “la mosca negra arribi a zones on no era habitual, a les lleres dels rius Francolí, Llobregat i Ter, quan normalment afectava en zones més limitades, especialment al riu Ebre”. L’augment de la mosca negra també s’associa a una millora de la qualitat de l’aigua, la qual cosa “és molt positiva, per molèsties que pugui causar” afirma Sendra.\nA finals d’estiu també es preveu que augmentin els nius de vespa asiàtica respecte de l’any passat. Les picades d’aquest insecte causen un dolor intens, seguit d’una coïssor semblant a la d’una cremada. També produeixen perjudicis als apicultors i als fructicultors. La vespa asiàtica és un depredador que ataca l’abella de la mel. “Mentre que l’any 2013 només es van localitzar tres vespers a Catalunya, el 2017 ja n’eren 270”, explica el president d’ADEPAP.\nUna de les plagues cada cop més comuns és la de les xinxes de llit, que fins fa poc no es produïa a Catalunya. “La globalització, el transport de mercaderies i els viatges de les persones han fet que proliferin de nou”, explica Sendra. En la majoria de casos les xinxes arriben a les cases transportats en la pròpia roba o les maletes de viatge. Per això és important, asseguren des d’ADEPAP, “revisar els equipatges un cop es torna a casa de vacances” ja que possiblement les maletes han estat en contacte amb xinxes, ja sigui en allotjaments o als aeroports, per contacte amb altres maletes.\nNota: Per a més informació, podeu veure el dossier de premsa adjunt. També us podeu descarregar imatges en els següents enllaços:\nImatges de la National Pest Management Association:\nhttps://www.dropbox.com/sh/55szxcdiyvwz1sk/AAC5s0r5a6ORrXLxJmUGmcCEa?dl=0 Imatges de Sigeam: https://sigeam.info/2017/09/27/chinches-de-cama-en-hoteles/ Sobre ADEPAP\nADEPAP és l’Associació d’Empreses de Control de Plagues de Catalunya i té com a objectius principals professionalitzar, formar i fer conèixer el sector a la societat en general, tenint sempre presents les regulacions i normatives, que han evolucionat de manera substancial.\nADEPAP és l’associació a Catalunya que agrupa el 80% de les empreses que es dediquen al control de plagues al territori català, i és la representant del sector amb l’Administració pública i la societat civil a Catalunya. Els seus inicis es remunten a l’any 1977, essent l’associació més antiga de l’estat espanyol.\nL’associació és membre de la National Pest Management Association (NPMA), l’organització més important del sector en l'àmbit mundial, la Confederation of European Pest Control Associations (CEPA), de la qual va ser fundadora, i de la Patronal de la Petita I Mitjana Empresa de Catalunya (PIMEC).\nNota: Per a més informació, declaracions o entrevistes, podeu contactar amb Míriam Riera +34 695 179 803 miria


Whatsapp | Juny 2021\nCom amagar el vostre número de telèfon a WhatsApp\nQuan creeu un compte de WhatsApp per primera vegada, us inscriviu amb el vostre número de telèfon existent, que us permetrà accedir a la llista de contactes del vostre telèfon. No obstant això, no tots els usuaris voldran connectar el seu número de telèfon a WhatsApp,\nCom es pot verificar WhatsApp sense fer servir el seu número de telèfon (2021)\nWhatsApp existeix des de fa anys i continua sent tan popular ara com quan es va llançar per primera vegada. Tot i que és propietat de Facebook, ha aconseguit mantenir la seva independència i no ha caigut en el mateix\nCom enviar fotos d’alta qualitat a WhatsApp\nWhatsApp és cada vegada més popular a causa de la seva senzilla facilitat d’ús i facilitat per a tot. L'he utilitzat durant anys i ara no podria viure sense ell. Tot i que l’aplicació ha millorat enormement des del llançament, encara queda una molèstia. La reducció\nCom comprovar si algú està en línia a WhatsApp\nhttps://www.youtube.com/watch?v=CK327kI8F-U WhatsApp és una de les aplicacions de xat més populars que hi ha. És general, senzill i fàcil d’utilitzar. Tot i que tot sembla senzill amb aquesta aplicació, amaga més que un\nUna de les aplicacions de missatgeria més àmpliament utilitzades a tot el món és WhatsApp. Podeu enviar missatges i fer xats de grup a través de Wi-Fi amb els vostres amics i connexions a tot el món. WhatsApp utilitza la vostra connexió a Internet sense fils en lloc d’utilitzar-la\nAixò és el que realment fa l'arxivament de xats a WhatsApp\nGairebé tots els usuaris d'Internet mòbil tenen WhatsApp: 1.500 milions de persones de tots els racons del món utilitzen aquesta aplicació. La seva popularitat ha augmentat encara més amb la introducció d’una altra entre moltes funcions fantàstiques: la funció d’arxiu. La primària\nPer què el meu missatge només té un tic a WhatsApp?\nSi no coneixeu WhatsApp, és possible que totes aquestes paparres grises i blaves us confonguin. WhatsApp utilitza aquest sistema per comunicar-vos si el vostre missatge es lliura i si l’altra persona l’ha llegit o no.\nLa manera de corregir la data del telèfon és incorrecta a WhatsApp a l'iPhone\nSens dubte, WhatsApp és una de les aplicacions de missatgeria basades en Internet més populars i més utilitzades al món. Sabíeu que gairebé un milió de persones es registren cada dia? I que hi ha prop de mig milió\nCom afegir un contacte internacional a un xat o grup de WhatsApp\nSi voleu estar en contacte amb els vostres amics d'altres països o teniu clients internacionals, WhatsApp és una opció excel·lent per a vosaltres. És una aplicació molt moderna i intuïtiva que us permet xatejar i fer\nCom esborrar els xats arxivats a WhatsApp\nhttps://www.youtube.com/watch?v=ciws1hpiT0A Com a aplicació de xat popular, WhatsApp ja fa temps que està al cim del mercat. Conèixer el vostre camí per l’aplicació és pràcticament essencial. Tan senzill com l’aplicació\nCom amagar l’últim vist a WhatsApp\nQuan es tracta de missatgeria, WhatsApp és un dels nostres clients favorits del mercat actual. Fora d’iMessage, WhatsApp sembla ser la millor aplicació per combinar la simplicitat de missatges de text amb els avenços de la missatgeria instantània actual.\nCom canviar el color del nom a WhatsApp\nWhatsApp ha introduït alguns canvis en el funcionament dels seus xats de grup. És a dir, a cada participant se li dóna ara un color únic (la majoria de les vegades) per ajudar a diferenciar els usuaris amb noms similars o idèntics. Per a la majoria, això és un\nCom es pot comprovar el número a WhatsApp\nLa quantitat d'informació que hem de processar diàriament ha augmentat constantment. Obtenir un telèfon nou després d’haver perdut l’anterior també pot afegir molta més informació per posar-se al dia. Per exemple, és possible que no ho recordeu\nDiverses funcions fan de WhatsApp una eina de comunicació fantàstica. Per exemple, les persones que tenen el vostre número de telèfon us poden trobar fàcilment a WhatsApp, afegir-vos a la llista de contactes i començar a xatejar. Tanmateix, la facilitat de connexió de vegades és una\nCom descarregar una còpia de seguretat de WhatsApp\nMoltes persones recorren a WhatsApp per comunicar-se amb els seus amics, familiars i altres persones. Al llarg de les converses, intercanvieu centenars de missatges importants que us agradaria mantenir. Ja que perdre el vostre historial de xat pot ser molt important\nCom esborrar Windows 10 Defender\nl'iPhone no està activat, poseu-vos en contacte amb el vostre operador\ncom desbloquejar algú a venmo\ncom recuperar l'historial de Google Chrome\ncom afegir lletres a un fitxer de cançó\ncom veure tots els correus electrònics no llegits a Gmail


Eventos de Deporte y ocio relacionados con clubesportiu en Mataró - emagister.com\nEventos de Deporte y ocio relacionados con clubesportiu en Mataró\nANUL·LAT - 5ª Edició de la sortida BTT Tecnocampus\navinguda Ernest lluch,32Mataró, Plaça de Tecnocampus\nBenvolguts/des, Arriba la 5ª edició de la sortida BTT Tecnocampus. La data proposada per aquesta edició és el dia 23/06/2019. Lloc de trobada a la plaça de Tecnocampus a les 08:00. El recorregut es similar al de la edició passada amb uns 35Km i 700 metres de desnivell acumulat. ...\nActivitats esportives: Club de Running\nApunta't al Club de running al Tecnocampus Vine a córrer pel passeig marítim els dimarts de 14 a 15.30 hores. El punt de sortida serà el TecnoCampus i l’entrament el dirigiran Mari Carmen González i Andreu Novakoski. Les sessions presencials seran de febrer a juny i ...\nActivitats esportives: Ioga\nApunta't al Ioga al Tecnocampus Aprèn a desconnectar de la feina, allibera estrès i exercita la ment i el cos amb les sessions de ioga que organitzem al TecnoCampus. Classe els dijous de 14 a 15 hores, a càrrec de Carina Roldán. Preu d’inscripció: abonament bimestral ...\nActivitats esportives: Lliga de Pàdel\nApunta't a la lliga de Pàdel al Tecnocampus Accedeix a les pistes de pàdel del complex esportiu del Centre Atlètic Laietània de dilluns a dijous fins a les 18h i els divendres fins a les 15h. Es necessita un mínim 12 participants per poder iniciar l’activitat, ...\nIoga al Tecnocampus Empresaris\nFundació Tecnocampus - Innolab, Mataró\nApunta't al Ioga al Tecnocampus Monitora: Carina Lloc: Innolab Descripció Activitat: 1 sessió setmanal de ioga Inscripció: 20€ mensuals (Pagament a Carles Fillat, TCM2, Planta baixa, Empresa). ...


Consol Prados: Retallada la Llei de Dependència, retallada de drets\nArticle publicat a CatalunyaPress el 19 de juny de 2013\nEl Govern Espanyol del PP va anunciar aquest darrer mes de maig la reducció del pressupost per a la Llei d’Atenció a la Dependència i l’Autonomia Personal en 1.108 milions d’euros per aquest any. I ho va fer de forma opaca, de tapadillo, com ja es costum en el seu taranna, penjant en la web l’informe de les reformes per enguany enviat a la UE.\nAmb aquesta retallada fa inviable la pròpia Llei, que recordem que estableix com a dret aquesta prestació. Posa en risc, per tant, un dret social, que se suma a d’altres també en perill. Caldria fer un càlcul de tot el que estem perdent i les conseqüències socials, i també econòmiques, que suposen totes aquestes mesures. El grau de desenvolupament d’un país es mesura així mateix pel nivell de cohesió, benestar i de drets socials i civils.\nQuè és el que es perd fent inviable aquesta Llei. El primer, l’atenció a les persones que tenen algun grau de dependència i sobretot la seva autonomia personal. Recordo la seva tramitació al Congrés i la incorporació d’esmenes i propostes especialmente per part de les entitats socials. L’incís que les prestacions han de ser adreçades a les persones titulars, com a dret, insisteixo, i per guanyar en dignitat, mobilitat i autonomia. Milers de persones accedien a una assistència per primera vegada.\nPerò hi ha més. Els estudis previs indicaven que la majoria de les persones eren ateses per la família. I això volia dir que més del 80% eren dones. Dones en la seva majoria de mitjana edat i grans, que en molts casos havien renunciat a la feina per fer-se càrrec d’un familiar. Renúncia a una vida professional i a una pensió digna en conseqüència. I per altra banda, aflorava una economia submergida de dones, sobretot immigrants. Per això una de les propostes de la LLei era la possibilitat de contractació i la cotització de la persona cuidadora, així com una formació adequada. Moltes famílies es beneficien, fins ara, fet que ha suposat una millor qualitat per a tot l’entorn familiar.\nPrestacions i serveis per una atenció des de la proximitat, que és el que tothom valorem. A Catalunya vam incorporar també la figura de l’assistent personal, amb experiències força reixides, des de l’autonomia de la persona, i no subjecte als condicionants de l’administració.\nEl quart pilar del Benestar. Aquesta va ser l’aposta. I per la creació de nous jaciments de treball en l’atenció a les persones, no ho oblidem. Un pas més en la construcció d’un Estat de Drets. Recordo, per cert, que CIU va votar en contra de la Llei, al.ludint una invasió competencial, quan és una Llei treballada i amb participació de les Comunitats Autònomes i quan per altra banda, va coincidir amb la tramitació de la Llei de Serveis Socials de Catalunya al Parlament, el que ens va permetre poder lligar les dues legislacions.\nPublicado por Consol Prados Martínez los dimecres, de juliol 03, 2013


Per segon any consecutiu, Acció Jove, la secció jove de l’Associació Veïnal de Benimàmet, presenta Benitroba’t, en el qual confluiran les activitats i tallers preparats per quasi 30 entitats relacionades amb l’educació, la infància i la joventut, dissabte que ve, 5 de maig.\nAquest dia podran gaudir d’una jornada de tallers, jocs, música, dansa i moltes sorpreses més, que s’han estat preparant amb molt entusiasme i esforç, amb la finalitat de visibilitzar la labor educativa que es realitza dia a dia en el nostre barri, i que en la majoria dels casos es queda entre les parets dels centres, sense que s’arribe a conéixer el gran treball que realitzen perquè els xiquets i xiquetes, xiques i xics de la nostra pedania, tinguen la millor educació possible.\nEl dissabte 5 de maig teniu una oportunitat de gaudir del Benitroba’t en el Parc Lineal (zona de pícnic) a les 10 hores. A més, començaran el dia amb una cercavila en el qual la banda de Benimàmet omplirà els carrers de música en família. A les 10:30h començaran els tallers en el carrer Santiago Calatrava, que finalitzaran a les 16h. amb un gran espectacle dins de la programació del Benitroba’t.


Algunes preguntes i respostes de les pau... | Monografías Plus\nMonografias Plus Algunes preguntes i respostes de les pau (geografia t-5)\nObserveu el mapa següent i responeu a les qüestions plantejades.\nOferta de places hoteleres per municipis (2006)\nFONT: Ignasi ALDOMÀ. Atles de la nova ruralitat. Lleida: Fundació del Món Rural, 2009.\nNombre de places hoteleres disponibles1. Descriviu la informació representada en el mapa.\nL’alumnat hauria de destacar en la descripció els aspectes següents:\nEs tracta d'un mapa temàtic d'escala regional que reflecteix la distribució de l'allotjament turístic a Catalunya. La font és l'Atles de la nova ruralitat i correspon a l'any 2009. La variable emprada és la quantitat de places hoteleres disponibles i està\nrepresentada …ver más…\nL’impacte ambiental del turisme està en relació amb la massificació i la transformació urbanística i del paisatge que aquesta comporta. Es concreta en molts casos en l’augment dels residus i del consum d’energia i en la degradació del paisatge.\nFONT: Institut d’Estadística de Catalunya (Idescat). Anuari estadístic de Catalunya, 2007.\nMenys de 5.000 de 5.000 a 10.000 de 10.001 a 20.000 de 20.001 a 100.000\n1. Descriviu la informació representada en el mapa.\nEs tracta d’un mapa temàtic sobre el percentatge de població ocupada en la indústria a\nCatalunya `per comarques. Les cinc trames de la llegenda representen intervals de població ocupada, en percentatges sobre la total d’e Catalunya .Es tracta, doncs , d’un mapa quantitatiu.\nLa font és l’Anuari Estadístic de Catalunya de l’any 2007.\nL’alumne pot assenyalar que la població ccupada a la indústria a Catalunya es concentra en relació a l’existència de grans nuclis de població, els principals eixos viaris i de transport i els eixos fluvials. En concret pot assenyalar la concentració industrial de les comarques de l'àrea metropolitana de Barcelona, la concentració deI\nTarragonès i el Baix Camp, el


L’Ajuntament habilitarà ajuts econòmics d’urgència per a famílies que reben beques menjador mentre les escoles estiguin tancades\nInici » Actualitat » Notícies » L’Ajuntament habilitarà ajuts econòmics d’urgència per a famílies que reben beques menjador mentre les escoles estiguin tancades\nTEMES: Al Prat ens cuidem,Educació,Persones,Informació de servei de l'Ajuntament del Prat, Què fa l’Ajuntament per ajudar-te?, Beques i ajuts, Acció Social\nD’aquesta manera, es vol garantir que els nens i nenes puguin seguir mantenint una alimentació saludable, mentre que no puguin acudir al menjador escolar.\ndilluns, 16 març, 2020 - 13:45\nL’Ajuntament del Prat de Llobregat està treballant per facilitar ajuts econòmics d’urgència per a famílies beneficiàries de beques menjador, mentre els centres educatius segueixen tancats per prevenció front a l’emergència del coronavirus.\nAquests ajuts d’emergència estaran destinats als nens i nenes que actualment ja són beneficiaris d’una beca menjador. D’aquesta manera, es vol garantir que puguin seguir mantenint una alimentació saludable, malgrat que no puguin acudir al menjador escolar durant els propers dies. Cal recordar que tots els centres educatius de Catalunya estan tancats des de divendres passat per ordre del Departament d’Educació de la Generalitat.\nEn aquests moments, l’Ajuntament està ultimant la fórmula per vehicular aquests ajuts, que es faran a través de targetes moneder. Posteriorment, es posarà en contacte amb les famílies beneficiàries per indicar-los les passes a seguir.\nActualment, al Prat de Llobregat, es concedeixen beques de menjador per a 1.182 infants, entre les que ofereix el Consell Comarcal i les que ofereix el municipi. L’import del suport econòmic s’adaptarà al tipus de beca de cada infant, si és del 50% o del 100% d’acord amb el nivell socioeconòmic i de renda de les famílies.\nL'Ajuntament demana a la Generalitat que s'impliqui en aquesta solució d'urgència\nL’Ajuntament del Prat treballarà per garantir aquesta prestació en qualsevol circumstància, però alhora demana a la Generaliat que doni suport i finançament a les administracions locals amb aquesta finalitat. Cal recordar que el Departament d’Educació de la Generalitat és el responsable de la planificació d’aquestes beques, que gestionen els Consells comarcals arreu del territori.\nEls subministraments alimentaris per a la població en general també estan garantits a la ciutat. Els supermercats i comerços minoristes d’alimentació i de venda de productes de primera necessitat seguiran oberts amb aquesta finalitat.També resta obert el Punt Solidari que estarà reforçat amb professionals per tal de garantir un repartiment esglaonat a les famílies.


Reunió a la delegació del govern espanyol a Catalunya amb els guàrdies civils pares d'alumnes de l'IES El Palau - Diari Jornada\nImatge del secretari d'Estat de Seguretat, José Antonio NIeto, entrant a la delegació del govern espanyol a Cataluny. (ACN)\nS'han reunit amb els secretaris d'Estat de Seguretat i Educació, a porta tancada, durat prop de dues hores\nReunió a la delegació del govern espanyol a Catalunya amb els guàrdies civils pares d'alumnes de l'IES El Palau\n| 08 de maig, 2018 - 20:39\nEls secretaris d'Estat de Seguretat i Educació, José Antonio Nieto i Marcial Marín, s'han reunit dues hores aquest dimarts a la tarda a la delegació del govern espanyol a Catalunya amb els guàrdies civils pares d'alumnes de l'IES El Palau de Sant Andreu de la Barca que, segons denuncia fiscalia, van ser «humiliats» pels seus professors quan van criticar l'actuació de les forces de seguretat de l'estat espanyol l'endemà de l'1-O. A la trobada, que ha estat a porta tancada i de la qual no n'han transcendit els detalls, també hi han assistit, entre d'altres, el delegat del govern espanyol a Catalunya, Enric Millo, i els màxims responsables a Catalunya de la Guàrdia Civil, Àngel Gozalo, i de la policia espanyola, Sebastián Trapote. En un comunicat de l'1 de maig, el ministeri de l'Interior apuntava que la reunió havia de servir per traslladar als pares dels alumnes el «suport total» del govern espanyol «davant els comportaments sectaris, antidemocràtics i impropis d'un centre educatiu» i per posar en comú la informació sobre altres casos d'assetjament escolar a Catalunya.\nLa reunió ha començat pels volts de les cinc de la tarda. Uns 20 minuts abans han arribat en una furgoneta i vestits amb l'uniforme de la Guàrdia Civil els pares dels alumnes, entre els quals hi havia Bartolomé Barba, coordinador a Catalunya de l'Associació Espanyola de guàrdies civils (AEGC).\nTot i que desenes de periodistes han fet guàrdia tota la tarda al carrer de Mallorca, ni la delegació del govern espanyol ni cap ministeri han informat del contingut de la trobada promoguda pel ministre de l'Interior, Juan Ignacio Zoido. L'únic membre del govern espanyol que durant la jornada s'hi ha referit ha estat la ministra de Sanitat, Dolors Montserrat.\nMontserrat, durant una visita a la farmacèutica Ferrer, ha explicat que els dos secretaris d'Estat han vingut a «donar suport a les famílies i fills que van patir assetjament en els col·legis perquè els seus pares eren guàrdies civils». «Al PP estem cansats que ens assenyalin amb el dit per pensar d'una altra manera», ha afegit.\nLa ministra de Sanitat, com en altres ocasions, ha fet una crida a treballar per una Catalunya que «torni a ser terra de concòrdia, convivència i llibertat», on càpiguen totes les ideologies i «no hi hagi catalans de primera, segona o súbdits per pensar diferent».\nA banda de mostrar el suport del govern espanyol als alumnes de l'IES El Palau i als seus familiars «independentment de les actuacions judicials en curs», la reunió, segons el comunicat del ministeri de l'Interior de l'1 de maig, ha servit també per exposar els resultats de la investigació oberta sobre aquest i altres casos d'assetjament escolar a Catalunya.\nNou professors denunciats per la fiscalia\nEl 23 de març, la fiscalia va presentar una denúncia als jutjats de Martorell per un delicte d'odi contra nou professors de l'IES El Palau de Sant Andreu de la Barca per haver humiliat presumptament els alumnes fills de guàrdies civils amb les seves crítiques contra l'actuació dels cossos i forces de seguretat de l'Estat durant l'1-O.\nDels nous professors, el jutjat número 3 de Martorell ja n'investiga un per instar els seus alumnes el 20 d'octubre a identificar-se a classe com a fills de guàrdies civils davant la convocatòria d'una vaga independentista d'estudiants uns dies més tard. Pel que fa a la causa dels vuit professors restants, s'instruirà al jutjat número 7 de Martorell, que encara ha de decidir si admet o no a tràmit la denúncia.


Una quinzena de mags acosta l'il·lusionisme a Vila-real del 22 al 25 de març amb l'11a edició del festival Màgia x Ací\ndimecres, 7 de de març de 2018\nUna quinzena de mags de prestigi internacional es donaran cita del 22 al 25 de març a Vila-real per a participar en l'XI edició del festival Màgia x Ací, que acostarà novament el millor il·lusionisme a cada racó de la ciutat. Des dels carrers i el mercat, a les residències d'ancians, passant per l'Auditori, diferents enclavaments acolliran espectacles aptes per a totes les edats que prometen seguir sorprenent un públic experimentat i que "cada any ens rep amb els braços oberts i una gran predisposició a deixar-se portar per la màgia".\nAixí ho ha assegurat el mag Yunke, director artístic del festival, qui, juntament amb el regidor de Cultura, Eduardo Pérez, ha presentat la programació. "Parlem d'un esdeveniment més que consolidat i que els espectadors esperen amb moltes ganes, tantes que fins i tot hem hagut d'avançar la venda d'entrades, ja que hi havia gran expectació", indica l'edil. "Per a nosaltres és un festival de referència, perquè reuneix molts dels valors que volem transmetre, com és la qualitat dels artistes que passen per la nostra ciutat, la solidaritat en els esdeveniments per a les persones de la tercera edat o el trasllat de l'activitat al carrer, cosa a la qual a Vila-real estem acostumats", apunta.\nEl festival obrirà el dijous 22 l'apartat de Màgia Solidària, que portarà al mag de la Vilavella, Yunke, i als vila-realencs Patricia Ferrero i Andy a les residències i centres d'ancians de la ciutat. Els espectacles són gratuïts i oberts, a més, a la participació dels familiars dels residents i treballadors dels centres. Divendres serà el torn de la Màgia al carrer, amb una proposta de jocs i participació, on el públic gaudirà d'un món màgic en el qual res és el que sembla. Francis Zafrilla, Luigi Ludus i Adrián Conde seran els encarregats de traslladar les seues millors habilitats a la plaça Major i el mercat ambulant, el dissabte.\nA la nit, la gala internacional torna a l'Auditori a partir de les 22.30 hores, de la mà de Luis Larrodera, que exercirà com a conductor de l'espectacle, juntament amb Juan Mayoral, la portuguesa Solange Kardinaly, l'argentí Henry Evans i la xinesa Huang Zheng. "Tots ells són mags molt reconeguts mundialment i hem tingut la sort que coincidisquen a Vila-real", afirma Yunke, qui destaca el paper de les dones participants que "malgrat ser minoritàries en el gremi, cada vegada s'estan fent més visibles amb un gran talent i espectacles sorprenents". Després de la gala, per a la qual caldrà adquirir l'entrada prèviament (10 euros), a les 00.30 hores, Yunke protagonitzarà un nou truc d'escapisme, amb Luis Larrodera com a presentador. "Serà una mostra de risc que ja presentem en el programa de televisió El Hormiguero i va agradar molt, ja que és molt visual, així que esperem que la gent gaudisca del número", manifesta.\nLa tradicional gala familiar tancarà el festival diumenge, recuperant l'horari de les 12.00 hores, a l'Auditori. El Mago Pako, Juan Luis de Jerez i Murphy sorprendran grans i menuts amb un espectacle molt atractiu per a públic de totes les edats. El preu de l'entrada és de cinc euros.\nLes localitats per a ambdues gales es poden adquirir a l'Auditori Municipal de dilluns a divendres de 10.00 a 14.00 hores i en línia en el web entrades.vila-real.es.\nMàgia x Ací 2018_1\nMàgia x Ací 2018


Cercadors de vetes per a mesoteràpia - SIFVEINFINDER\nLa mesoteràpia és un procés de rejoveniment de la pell i eliminació de greixos que consisteix a injectar vitamines, hidrats de carboni, hormones i extractes de plantes a la pell.\nCom que s’injecta una solució activa dirigida mentre l’agulla penetra al teixit, la mesoteràpia és la millor per a afeccions de la pell que es presenten des de les capes inferiors, com ara la deshidratació i l’envelliment avançat.\nÉs ideal per a les persones que tenen la pell seca, apagada, arrugada o caiguda, així com per a aquelles persones que volen tractar la cel·lulitis i el greix obstinat i localitzat.\nLa mesoteràpia és un tractament que s’utilitza per a diverses aplicacions com ara la cura de la cel·lulitis, l’acne, l’envelliment de la pell, la pèrdua de cabell, malalties com el rejoveniment facial, molèsties al coll, migranya, hèrnia del disc lumbar, lesions esportives, símptomes de la menstruació i malalties de les artèries, com ara les varices. venes, flebitis i limfedema.\nCom que els injectables s’han d’administrar a través de la pell i el medicament injectat no està destinat a infiltrar-se en el sistema circulatori. El nostre equip d'investigació i desenvolupament mèdic suggereix l'ús de Cercador de venes SIFVEIN-5.2. En la qual pot ajudar el metge a prevenir la invasió de les venes durant tot aquest procés.\nSIFVEIN-5.2 pot comparar les venes en projecció de la pell, ajudant el cirurgià plàstic o el dermatòleg a detectar la zona d’operació adequada tot evitant la injecció intravenosa.\nUn dermatòleg o cirurgià estètic pot assegurar l'èxit del procediment, alhora que redueix el nombre d'intents d'agulla fallits i el pacient que pateix mitjançant un cercador de venes.\nReferències: Què és la mesoteràpia?, Les diferències entre mesoteràpia i microagulla,


El passat divendres, 63 valents i valentes van participar a la 9a. pujada a Montalegre, organitzada per l' equip de Pastoral de l' escola. Any rera any es celebra aquesta sortida nocturna, on els alumnes d' ESO poden participar.\nAquest any, 26 alumnes de 1r., 14 de 2n., 20 de 3r. i 1 de 4t van sortir de Gerb caminant i van fer els 13 km. que separen aquesta població de l' Ermita de Montalegre. Durant el camí van poder anar parant i menjant en els diferents punts ja preparats per a l' ocasió.\nDes d' aquí, felicitar a tots ells, i fer un fort agraïment a l' Eugeni Pérez i al Pol Baldomà de Batxillerat, que ens van acompanyar com a monitors, al professorat, i en especial, a la família Farré-Guarné, per deixa' ns la furgoneta per a poder portar les motxilles dels nois i noies.


Sopar de fi de Curs del Desi-aicat\nDijous, dia 27 de maig al restaurant Tomàquet de Girona, vam poder compartir el sopar de fi de curs amb els alumnes de la 11a edició del Curs del Desi-aicat.\nUna nit molt especial que va començar de dia i va acabar “a les tantes” de l’endemà.\nVam poder compartir riures, confidències, sentiments i les paraules de totes les persones assistents, totes elles (alumnes, professorat, direcció, coordinació i administració), protagonistes de la vetllada.\nUn 10 per la nostra Sara fer tota la curada feina en la coordinació del Desi-aicat.\nI dos 10 més: un per la Jordina i un altre per la Paula principals organitzadores que van delectar-nos amb una festa on no hi va faltar de res!\nUn d'aquells grups que trobarem a faltar!\nCarrusel de fotos >>>


Apartments Kristic Grabovac Croàcia - Ofertes d'hotels amb els MILLORS DESCOMPTES EN LÍNIA\nGrabovac 258, Grabovac, Grabovac, Croàcia, 47245 - Veure al mapa\n"We arrived very late due to traffic but the owner waited fo..."\nBarri Grabovac Grabovac Grabovac\nPer als viatgers què vulguin captar les imatges i els sons de Rakovica, Apartments Kristic és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Rakovica. Els clients de l'hotel poden gaudir de recepció 24 hores, aparcacotxes, habitació familiar, instal.lacions de barbacoa, servei de bugaderia.\nA més, totes les habitacions ofereixen una gran varietat de comoditats com ara aire condicionat, calefacció, TV satèl•lit/cable, plat de dutxa, assecador de cabell per satisfer els clients més exigents. Les instal.lacions d'oci de l'hotel, que inclouen jardí estan dissenyades per escapar i relaxar-se. Amb una localització ideal i amb comoditats imbatibles, Apartments Kristic no troba competidors en cap categoria.\nTots els tipus de viatgers (47) Parelles (19) Famílies amb infants petits (14) Famílies amb infants grans (3) Grups (11)


Detingut un home per provocar la mort d'un motorista a Massanes\nInicioMassanesDetingut un home per provocar la mort d’un motorista a Massanes\nEls Mossos d’Esquadra han detingut aquest diumenge al matí al conductor d’un vehicle per presumptament haver provocat la mort d’un motorista a la carretera GI-555 al seu pas pel terme municipal de Massanes. El detingut és un home de 35 anys i veí de Girona.\nEls fets han passat cap a un quart d’onze del matí d’aquest diumenge al quilòmetre 12,5 de la carretera GI-555, al terme municipal de Massanes. El detingut circulava en direcció Hostalric quan, segons el Servei Català de Trànsit, ha fet un avançament prohibit, passant la línia continua. En direcció contrària hi circulava una motocicleta que s’ha vist obligada a fer una maniobra evasiva per evitar una col·lisió frontal amb el cotxe i ha sortit de la via. Com a conseqüència d’això, el conductor de la moto ha caigut i ha mort.\nAl lloc dels fets s’hi han desplaçat efectius del Sistema d’emergències Mèdiques (SEM) que no han pogut fer res per salvar-li la vida. També hi ha intervingut una dotació dels Bombers de la Generalitat.\nEls agents de trànsit ha detingut al conductor del vehicle, que ha donat negatiu en les proves d’alcohol i drogues, per un delicte contra la seguretat viària i per homicidi imprudent.\nEl detingut no tenia antecedents i en les properes hores passarà a disposició del jutjat d’instrucció en funcions de guàrdia de Santa Coloma de Farners.\n21 març, 2020 Josep Lluís Vidal Blanes, Portada, Societat 0\nDetenen la parella de la dona morta a Lloret de Mar\n7 gener, 2021 Josep Lluís Vidal Lloret de Mar, Portada, Societat 0\nEls Mossos d’Esquadra han detingut aquest dimarts la parella de la dona morta trobada al jardí de casa seva a Lloret de Mar. Es tracta d’un home de 62 anys, a qui la policia acusa […]


El risc de rebrot a la Cerdanya és de 3.521 i al Ripollès puja a 1.907 La República\nACN Barcelona.-El risc de rebrot a la Cerdanya és de 3.521, i al Ripollès puja a 1.907. Les dues comarques, que estan confinades perimetralment des d’aquest dimecres, registren velocitats de […]\nACN Barcelona.-El risc de rebrot a la Cerdanya és de 3.521, i al Ripollès puja a 1.907. Les dues comarques, que estan confinades perimetralment des d’aquest dimecres, registren velocitats de contagi d’1,85 i 1,43, respectivament. Un indicador molt preocupant és també el de la taxa de confirmats per PCR/TA, amb 1.223 per 100.000 habitants a la Cerdanya i 802 al Ripollès, segons les últimes dades del Departament de Salut. En la primera comarca, destaca també el percentatge de proves que donen positiu, amb un 17,01%. La incidència a 14 dies està en 1962, pels 1.108 del Ripollès.\nA la Cerdanya s’han diagnosticat 212 casos entre el 13 i el 19 de desembre, pels 128 de la setmana anterior. En l’últim interval s’han fet 712 PCR i 562 tests d’antígens. La mitjana d’edat dels infectats és de 38,24. Segons l’últim balanç, hi ha nou pacients ingressats. En total han mort 18 persones i s’han confirmat 1.297 casos per PCR/TA des de l’inici de la pandèmia, 1.318 amb totes les proves. Entre el 13 i el 19 de desembre hi havia nou ingressats i es va declarar una mort. En l’interval anterior només hi havia un hospitalitzat i no es va informar de cap mort. Pel que fa al Ripollès, s’han diagnosticat 193 casos entre el 13 i el 19 de desembre, pels 146 de la setmana anterior. En l’últim interval s’han fet 1.246 PCR i 2.094 tests d’antígens. La mitjana d’edat dels infectats és de 47,03. En aquest moment hi ha 14 pacients ingressats. En total han mort 51 persones. S’han confirmat 1.309 casos per PCR/TA des de l’inici de la pandèmia, 1.361 amb totes les proves.Entre el 13 i el 19 de desembre hi havia 15 ingressats i s’ha informat de 5 morts. En l’interval anterior hi va haver 20 hospitalitzats i es van comunicar 6 defuncions.


Evangelia Apartments Chalkidiki Grècia - Ofertes d'hotels amb els MILLORS DESCOMPTES EN LÍNIA\n"The owner of the property was very lovely and nice. Perfect..."\nMés informació sobre Evangelia Apartments\nPer als viatgers què vulguin captar les imatges i els sons de Nea Skioni, Evangelia Apartments és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Evangelia Apartments, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara aire condicionat, calefacció, balcó/terrassa, aparell de televisió, aparell de televisió LCD/pantalla de plasma per tal de relaxar-vos després d'un cansat dia. L'hotel ofereix moltes oportunitats d'oci úniques, com jardí. Gaudeixi d'incomparable serveis i d'una localització de prestigi a Evangelia Apartments.


Intervinguts prop de 19.000 euros a la Farga de Moles — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Intervinguts prop de 19.000 euros a la Farga de Moles\nLa Guàrdia Civil ha comunicat la intervenció, aquest dimarts, de 18.985 euros en un control a la duana de la Farga de Moles, com a resultant d'una infracció a la normativa sobre blanqueig de capitals.\nEl decomís es va produir pels volts de 2/4 de 12 del migdia en el registre a un vehicle Mitsubishi conduït per un veí de la demarcació de Barcelona. Els diners no declarats, procedents d'Andorra, van ser localitzats en un sobre dins de la guantera i al portabebès. En ser preguntat pels agents sobre la procedència dels diners, va reconèixer que els havia retirat al Principat.\nUn cop verificades les quantitats pels agents a les dependències de l'Agència Tributària, que sumaven 19.985 euros, es va procedir a aixecar l'acta per la infracció, en superar el límit no declarable de diners, que és de 10.000 euros. L'infractor va continuar viatge amb 1.000 euros en concepte de "mínim de supervivència", quedant la resta dipositat a la Duana de la Farga de Moles a disposició de la Comissió per a la Prevenció del Blanqueig de Capitals i Infraccions Monetàries.


Maltractament infantil L\nMaltractament infantil .\nNo es maltracta sense voler.\nUna realitat que ningú pot negar és el desenvolupament en aquestes darreres dècades d’una presa de consciència per part del món adult, de la necessitat d’oferir protecció i ajut als nens/es que són víctimes de maltractes.\nCreiem que maltractar un infant per diversos motius és un delicte imperdonable no només pel mal causat immediatament al nen, sinò pel record que guardarà tota la vida. Maltractar,és imperdonable!\nCreiem que no s’ho mereixen, són criatures innocents que mai els hi agradaria passar per això. Ll'únic que us demanen és molt d´amor i respecte cap a ells. Maltratar,és imperdonable\nFORMES DE MALTRACTE\nS'utilitzar formes de maltracte psíquic o físic com mètode o sistema educatiu, d' ensenyança o d' aprenentatge pot arribar a resultar temporalment eficaç però sempre acaba resultant terminalment deficient.\nQUÈ ÉS EN REALITAT EL MALTRACTE INFANTIL\nUn infant és maltractat o sofreix abusos quan la seva salut física i la seva seguretat o el seu benestar psicològic es troben en perill per les accions infligides pels seus pares o per les persones que tenen encomanada la seva cura. Es pot produir maltractament tant per acció com per omissió i per negligència\nTot maltracte psíquic o físic és el contrari a un aprenentatge adequat i sense futures conseqüències contraproduents, encara que per molts anys e inclús durant tota una vida això pot passar completament inadvertit. Encara que a moltes persones els hi resulti difícil de comprendre, l'ésser humà està fet per respondre negativament no només al ser maltractat de manera directa. Molts pares i professors arriben a crear un ambient hostil al voltant del nen o de l' adolescent que, malgrat de ser aquest tractat amb un relatiu respecte, a la llarga l'afecta.\nFeu un clic per veure tipus, causes...\nAlgunes webs per consultar\nAUTORES : Laura Tarazona Castillo, Laura Pérez Fernández


Més del 90 per cent dels estudiants universitaris valencians disposen d’ordinador i tres de cada quatre tenen accés a banda ampla – RiberaTV\nMés del 90 per cent dels estudiants universitaris valencians disposen d’ordinador i tres de cada quatre tenen accés a banda ampla\nPer Grup Televisió el 21 febrer, 2021 No Comment\nL’estudi informa sobre les fortaleses i febleses de l’alumnat universitari per a poder accedir a la modalitat docent no presencial\nAmb aquest document, les universitats públiques valencianes, davant l’evolució de la pandèmia de la COVID-19, disposen d’informació sobre les capacitats dels estudiants per a afrontar els reptes de la docència en línia i anticipar plans i decisions\nL’informe indaga sobre l’equipament de maquinari i programari de l’estudiantat; el tipus i la velocitat de connexió; l’experiència i el coneixement de les eines de docència en línia\nLa comunitat estudiantil universitària valenciana disposa d’equipament suficient per al seguiment de la docència en línia, segons es desprén de l’estudi ‘Anàlisi de les capacitats digitals de l’estudiantat universitari valencià’ elaborat per la Càtedra de Bretxa Digital i Bon Ús de les TIC, una iniciativa de la Conselleria d’Innovació, Universitats, Ciència i Societat Digital amb la Universitat Miguel Hernández, i en la qual han col·laborat totes les universitats públiques valencianes.\nLa directora general de lluita contra la Bretxa Digital, María Muñoz, ha afirmat que “per a canviar la realitat és important conéixer-la primer i, a partir d’aquestes conclusions i amb les orientacions que ens revela aquest estudi, prendrem les decisions necessàries per a millorar les condicions d’accés de l’alumnat i de tota la ciutadania”.\nAixí, ha destacat que “una de les accions prioritàries de la Conselleria i d’aquesta direcció general és millorar les competències digitals de la ciutadania i en els pròxims mesos s’aniran implantant diferents fórmules que ens permetran millorar aquestes qüestions”.\nConcretament, l’estudi destaca que el 91,4 per cent de l’estudiantat universitari de la Comunitat Valenciana compta amb un portàtil per al seu ús individual. Mentre que el 4,3 per cent té un ordinador de sobretaula com a únic equip.\nTambé indica que el 4,3 per cent de l’alumnat no disposa, ni d’ordinador de sobretaula, ni portàtil per a ús personal. A més, l’informe estima que, aproximadament, 2.000 estudiants universitaris valencians (2 per cent) no disposen de cap ordinador, ni tan sols en ús compartit.\nRespecte a la connexió, l’anàlisi reflecteix que, en línies generals, no s’observen excessives manques quant a les connexions a la xarxa per part de la comunitat estudiantil.\nAixí, tres de cada quatre estudiants tenen accés a banda ampla, la qual cosa suposa que el 78,8 per cent dels enquestats disposen de fibra òptica o d’ADSL i només 700 universitaris valencians no tindrien accés a Internet, és a dir, el 0,7 per cent dels participants no pot costejar l’accés a la xarxa.\nL’estat d’alarma decretat el mes de març passat a conseqüència de la pandèmia ocasionada per la COVID-19, va derivar en la suspensió de l’activitat formativa presencial en les universitats valencianes i en l’obligació de l’ús de la modalitat de docència en línia.\nEn aquest sentit, la urgència amb la qual el sistema universitari va haver d’adaptara per a passar de la normal activitat docent presencial a docència en línia, ha deixat paleses dificultats, però també la capacitat de reacció i adaptació del sistema universitari públic valencià per a mantindre la qualitat en la formació.\nEl director de la Càtedra de Bretxa Digital i Bon Ús de les TIC, Daniel Lloret, ha explicat sobre aquest tema, que “e-learning no ha parat de créixer des que es va imposar en el segle XX i la pandèmia ha sigut un catalitzador d’aquest creixement, situant i la docència en línia en primer lloc entre les polítiques educatives”, per la qual cosa era necessari fer un estudi que permetera conéixer “les llums i les ombres” d’aquest mètode.\nL’evolució actual de la pandèmia ha portat al fet que les universitats hagen optat per una docència dual en el primer semestre del curs 2020/21, però necessiten disposar d’informació sobre les capacitats de l’alumnat per a afrontar els reptes la docència en línia i poder anticipar plans i decisions.\nPer això, amb el suport de la Conselleria d’Innovació, a través de la Direcció General de Bretxa Digital, s’ha presentat aquesta anàlisi, un document que aporta dades que permetran adaptar el curs 2020/21 a les necessitats i capacitats digitals dels alumnes universitaris, perquè és prioritari disposar d’informació vàlida perquè cap estudiant es quede fora del sistema educatiu d’ensenyament superior.\nL’informe a més ha sigut elaborat per la Càtedra de bretxa digital i bon ús de les TIC de la Universitat Miguel Hernández, així com amb participació de la Universitat de València, la Universitat Politècncia de València, la Universitat d’Alacant i la Universitat Jaume I de Castelló.\nSobre aquest tema, és important recordar que la Conselleria d’Innovació, Universitats, Ciència i Societat Digital i les cinc universitats públiques de la Comunitat Valenciana van signar el mes de juliol passat els acords de col·laboració per a la creació d’una xarxa de Càtedres sobre Bretxa Digital durant l’exercici 2020.\nL’objectiu és fomentar activitats d’investigació, anàlisi i divulgació sobre les diferents bretxes digitals, des del punt de vista de l’accés, les competències digitals i el bon ús de les TIC, en el marc de les accions de l’Observatori de Bretxa Digital dependent de la Conselleria d’Innovació. Un exemple d’això és l’elaboració d’aquest estudi.\nL’anàlisi realitzada té com a finalitat detectar les fortaleses i febleses de l’estudiantat universitari valencià per a poder accedir a la nova modalitat docent no presencial.\nEls resultats ofereixen informació actualitzada i útil per a la presa de decisions estratègiques sobre l’educació superior en la Comunitat Valenciana.\nL’estudi indaga sobre l’equipament de maquinari i programari de l’estudiantat; el tipus i la velocitat de connexió de la qual disposen; descriu l’experiència i el coneixement de les eines de docència en línia; i aporta informació sobre l’actitud de l’alumnat a la docència en línia.\nPer a això, s’han analitzat les opinions, obtingudes mitjançant un únic formulari en línia, dels estudiants de grau de les cinc universitats públiques valencianes matriculats en el curs 2020- 2021. Han participat un total de 18.295 alumnes, dels quals 11.907 són dones i 6.388 són homes, tots amb una mitjana d’edat de 20 anys.\nLa mostra representa el 18 per cent de la població objecte de l’estudi, amb una representativitat per universitat que oscil·la entre el 12 i el 30 per cent. L’error global de mostreig se situa per davall de l’1 per cent. Cal tindre en compte que el percentatge de dones en la mostra d’estudi és un 10 per cent superior a la presència femenina en la població universitària, per la qual cosa l’informe mostra evidents diferències per sexe, que han de tractar-se amb cautela.\nEl qüestionari, format per 39 preguntes de resposta tancada, excepte l’última que permet el text lliure, ha estat obert des del 13 de setembre fins al 21 d’octubre de 2020 i ha indagat en quatre aspectes: equipament, connexió, experiència i actitud, a més d’una secció d’informació sociodemogràfica i acadèmica.\nConcretament, el 18,6 per cent de la comunitat estudiantil considera que té una alta competència digital. Aquest perfil es correspon amb un estudiant d’últims cursos d’una titulació de la branca d’Enginyeria i Arquitectura, preferentment matriculat en la UPV.\nAixí mateix, un de cada dos estudiants qualifica la seua competència digital a nivell d’usuari. Aquesta categoria equival a una competència mitjana-baixa, ja que es troba en el segon nivell d’una escala de cinc nivells.\nLes dades de l’estudi revelen a més que la formació universitària té una relació directa amb el nivell de competències digitals. A mesura que s’avança de curs, el perfil de competències bàsiques disminueix, alhora que augmenten els perfils de competències mitjanes i altes.\nD’altra banda, els homes informen una major competència digital que les dones (32,5 per cent, enfront de 11,8 per cent). Aquesta dada es correspon amb la seua autovaloració, però no reflecteix el coneixement o competència real.\nRespecte a l’actitud, les opinions sobre la docència en línia revelen una ajustada preferència per la presencial, encara que els avantatges de la mateixa són valorades positivament i el nivell de satisfacció amb les plataformes, les classes, l’avaluació i el professorat és de 3 punts sobre 5.\nEn general, els i les estudiants de segon són els més crítics amb la docència en línia, la qual cosa demostra que l’experiència de l’últim trimestre en batxillerat, dels actuals estudiants de primer, va ser més gratificant, que la que van viure en el seu primer any d’universitat els actuals estudiants de segon.\nL’anàlisi del contingut del camp lliure de “observacions” reflecteix, entre altres aspectes, que el més valorat de la docència en línia és l’estalvi econòmic, la millor gestió del temps, la compatibilitat amb la vida laboral i la protecció de la salut. Mentre que els desavantatges són, les majors distraccions, la reducció del rendiment i un minvament de la vida social.\nMés del 90 per cent dels estudiants universitaris valencians disposen d’ordinador i tres de cada quatre tenen accés a banda ampla added by Grup Televisió on 21 febrer, 2021


La mort d'un treballador de camí a la feina reobre el debat sobre la manca de transport públic a l'escorxador Le Porc Gourmet - directa.cat\nLa mort d'un treballador de camí a la feina reobre el debat sobre la manca de transport públic a l'escorxador Le Porc Gourmet\nEl treballador mort anava a treballar amb bicicleta quan va ser arrossegat pel riu Gurri, que s’havia desbordat per les fortes pluges. La COS i Capgirem Vic demanen a l’Ajuntament que doni compliment a la moció aprovada el 2017 per crear una línia de bus fins al polígon de Santa Eugènia i evitar que els treballadors s’hi hagin de desplaçar a peu o amb bicicleta\nTreballs de cerca del treballador abans de la troballa del cos / Ajuntament de Vic\nLa moció presentada per la COS i Capgirem Vic instava l’equip de govern a establir un servei d’autobús públic fins als polígons industrials de la ciutat\nLa Coordinadora Obrera Sindical (COS) i Capgirem Vic posen l’accent en l’incompliment per part de l’Ajuntament de Vic de la moció que el sindicat va presentar el setembre de 2017. La moció, “ignorada absolutament fins avui dia”, segons recorda la COS, instava l’equip de govern a establir un servei d’autobús públic fins als polígons industrials de la ciutat, però també es va demanar que es fes extensiu al de la veïna població de Santa Eugènia de Berga, ja que bona part de les persones que hi treballen són veïnes de Vic. Amb aquesta moció, segons la COS, no es volia defugir de la responsabilitat de l’empresa de garantir una mobilitat segura a les persones que hi treballen, però sí buscar-la amb mitjans públics “mentre la patronal no compleixi amb les obligacions que té i que històricament ignora”. L’alcaldessa de Vic, Anna Erra ha explicat aquest dijous que s’ha insistit a l’empresa perquè trobi solucions per facilitar l’accés a les persones que hi treballen, i que l’Ajuntament està estudiant la possibilitat que el bus urbà arribi a aquesta zona.\nEl comunicat de la COS també insisteix en el fet que la patronal posi i sufragui mitjans de transport segurs a les persones que hi treballen, i que no tenen altra manera d’arribar al poble veí amb altres mitjans de transport que a peu o amb bicicleta. Ho fan normalment per l’anomenat camí vell de Taradell, un antic camí rural pavimentat, però d’unes dimensions molt reduïdes, amb el risc que comporta per a vianants i ciclistes. Des de Capgirem Vic també s’ha demanat en més d’una ocasió que es millori la senyalització adreçada als vehicles que circulen pel camí, així com millores en el traçat, especialment en aquells punts més fàcilment inundables. Des de Capgirem Vic recorden que en el ple del mes de febrer, després que arran del temporal Gloria el Gurri ja es desbordés, ja es va demanar que es vetlli des de l’Ajuntament perquè en dies de previsió de fortes pluges es garanteixi la mobilitat segura de les persones que van a treballar al polígon de Santa Eugènia i que s’habiliti de forma extraordinària serveis d’autobús expressos per fer aquests desplaçaments, molts dels quals són nocturns, quan hi ha els canvis de torn a l’escorxador. Alhora es demana que des de l’Ajuntament s’assumeixin les obres de condicionament del camí, habilitant-hi un carril per a bicicletes i voreres transitables.\nPer la seva part, Comissions Obreres (CCOO), únic sindicat amb representació al comitè d’empresa de Le Porc Gourmet, també ha fet una crida a través d’un breu comunicat a dotar a les persones que hi treballen d’un accés segur i digne al polígon “que no estigui supeditat a la climatologia”. Aprofiten per informar que en el marc del diàleg amb l’empresa estan treballant en accions conjuntes que puguin millorar la mobilitat d’aquestes persones.\nDes de Càrnies en Lluita asseguren que l’accident va ser provocat per la pressió que tenen els treballadors per desplaçar-se al lloc de treball a la matinada\nCàrnies en Lluita, moviment de suport a la lluita de les treballadores del sector agroalimentari, recorden en el seu comunicat que el d’aquest dimecres “no va ser un accident d’uns joves passejant pel riu, sinó un accident de treball d’uns treballadors mentre anaven i tornaven de treballar”. Afegeixen que l’accident “va ser provocat per la pressió que tenen els treballadors per desplaçar-se al lloc de treball a la matinada, i sense alternatives segures de transport; forma part de la precarietat que pateixen, una precarietat que mata”. D’aquí que exigeixen que s’assumeixin les responsabilitats directes, tant de l’empresa, com dels ajuntaments de Vic i Santa Eugènia de Berga.\nLa COS també recorda que la pandèmia de la COVID-19 “ha fet aflorar moltes de les vergonyes que el sistema capitalista duu associades”. En aquest sentit, recorden que el treballador mort aquesta setmana ha perdut la vida “per jugar-se-la per assistir a la feina en ple estat d’alarma”. En aquest sentit, des de Capgirem Vic s’havia demanat al principi de l’estat d’alarma que l’Ajuntament de Vic intercedís perquè es paralitzés l’activitat en empreses càrnies de la ciutat i comarca que, tot sent del sector alimentari, destinen bona part de la seva producció a l’exportació i no caldria considerar-se serveis essencials.\nArticle publicat originalment al ‘Setembre‘\nCapgirem Vic Càrnies en lluita CCOO COS escorxadors Le Porc Gourmet Santa Eugènia de Berga Vic\n« CoronaVIHrus o l’impacte del discurs en temps de pandèmia\nLa infància i el (des)confinament: apunts per superar la perspectiva adultocèntrica »


Amb els 5 sentits: el pas del temps a la natura | El Culturista\nAmb els 5 sentits: el pas del temps a la natura\nQuan: 19 de juny. Torn 1: de 10.30 a 11.30h. Torn 2: de 12 a 13h\nEdat: Familiar. Els infants de 3 a 5 anys, acompanyats d'una persona adulta\nPreu: Cal inscripció prèvia aula@boscturull.cat\nConeixeu l’Aula Ambiental Bosc Turull?\nDes d’aquí us n’hem parlat alguna vegada, però val la pena fer cinc cèntims del projecte general un cop més. L’Aula Ambiental Bosc Turull és un equipament municipal al costat del Parc Güell centrat en la divulgació i sensibilització de la biodiversitat urbana. Adreçat a centres educatius i a la ciutadania en general, ofereix continguts i pràctiques ambientals i sostenibles de qualitat.\nAl juny l’Aula obre al públic familiar una de les activitats que fins ara només s’havien ofert a escoles. No n’hi ha cap dubte, famílies culturistes, estem d’enhorabona!\nSota el títol Amb els 5 sentits: el pas del temps a la natura, tenim una proposta que engrescarà tothom: grans i petits, científics i artistes, rurals i urbanites…\nL’activitat és una descoberta de l’entorn del Bosc Turull amb els cinc sentits, tot relacionant les nostres troballes de sons, colors, textures, formes, gustos i olors amb el pas del temps. En família, i seguint les indicacions dels guies que ens ajudaran a estimular i potenciar les nostres percepcions, podrem gaudir de l’oportunitat d’establir una comunicació 100% sensitiva amb l’entorn.


3 botons i START: Cinema i videojocs: Malson abans de Nadal\nCinema i videojocs: Malson abans de Nadal\nUs heu preguntat mai si hi havia cap videojoc de Malson abans de Nadal, la famosa pel·lícula d'animació d'en Tim Burton? Jo, que no l'he vist (però sí que la tinc pendent), no m'ho havia preguntat fins avui, que he volgut buscar un film adaptat com a joc per poder-ne parlar a la nova entrega de Cinema i Videojocs. I sí, resulta que sí que n'hi ha. Concretament, dos.\nUn film d'animació stop motion de 1993 que ja forma part dels clàssics del cinema i que ha generat força marxandatge, centrat principalment en el seu carismàtic protagonista, en Jack Skellington. I sí, també videojocs. Però més d'una dècada després del llançament de la pel·lícula, curiosament. O no tan curiosament, perquè jo veig sospitós que sortissin precisament a l'època en què s'estrenava la segona pel·lícula d'animació stop motion d'en Burton, La Núvia Cadàver.\nLlegeixo a la Wikipedia que Disney volia fer una seqüela del llargmetratge que ens ocupa el 2001, però el seu director s'hi va negar, perquè no volia que es transformés en una franquícia de cintes poca-soltes. Però sí que en va sortir una seqüela, encara que en forma de videojoc. Era el The Nightmare Before Christmas: Oogie's Revenge.\nSortia el 2004 al Japó i durant 2005 als Estats Units i a Europa, i estava disponible per a la Xbox i la Playstation 2 (que per raons òbvies és la del vídeo). Té bona pinta, però sembla que només quatre de les veus de la pel·lícula van treballar en el doblatge del videojoc. La rebuda que va obtenir va ser... no del tot dolenta. Un 6 i escaig sobre 10 de mitjana (en general), essent els seus defectes la repetitivitat, la poca originalitat argumental, problemes amb la càmera o uns gràfics de poca resolució.\nPerò en va sortir un altre, uns mesos més tard, el mateix 2005, aquest cop per a la Gameboy Advance i anomenat The Nightmare Before Christmas: The Pumpkin King, que argumentalment representa que és una preqüela.\nAquest ja és més aviat un plataformes convencional, però tampoc no es va escapar de ser considerat mediocre, per la seva escassa durada, un so que recorda temps molt antics en la història dels videojocs i una dificultat més aviat baixa. Tornem enrere, a finals de 2004, perquè també el tenim per a mòbils, aquest cop amb el títol original de la pel·lícula, però d'un gènere que no hi té res a veure: els trenca-closques, és a dir, anar solucionant pantalles a còpia de fer anar el cap.\nNovament, la sensació que va deixar va ser que es podria haver aprofitat la llicència d'una altra manera, i en aquest cas el gènere del trenca-closques va ser considerat molt poc original. I això seria tot pel que fa a Malson abans de Nadal, només aquests jocs i en principi cap projecte de cara al futur immediat. Sembla que acostuma a agradar als amants de la pel·lícula, i tot i que la crítica americana no el deixa especialment bé, el públic el va rebre amb més calidesa, de manera que suposo que pot ser interessant per a aquells que estiguin familiaritzats amb aquest particular univers.\nPublicat per Moroboshi a 16:33\nEtiquetes de comentaris: Cinema i videojocs


Catalunya supera la mitjana de l'estat espanyol en l'ús d'internet i en les compres a través de la xarxa\nCatalunya supera la mitjana de l'estat espanyol en l'ús d'internet i les compres a través de la xarxa, i s'acosta a les xifres europees. Tres de cada deu persones entre 16 i 74 anys han utilitzat algun cop el comerç electrònic, un 10% més que a l'estat espanyol. Ho diu un estudi que ha presentat Caprabo, i que ratifica que l'oci juntament amb els viatges lideren les compres a internet.\nRedacció 24/11/2011 - 22.59 Actualitzat 25/11/2011 - 08.26\nL'oci i els viatges lideren les compres a través de la xarxa.\nL'alimentació és a la meitat del rànquing. Un 5% dels catalans fan la compra per internet i la majoria amb certa freqüència, per sobre de la mitjana espanyola. Les dades de Catalunya són similars a les del País Basc, Madrid o les Illes Balears.\nLa fidelització és una de les característiques més importants de la compra a supermercats per internet. El perfil d'aquests compradors és indistintament masculí o femení. Tenen una edat mitjana de 37 anys i han cursat estudis universitaris. Treballen per compte d'altri, tenen un nivell d'ingressos elevat i poc temps lliure, que no volen dedicar a anar al supermercat. Una altra diferència respecte de la compra tradicional en un supermercat és que es fa sobretot el diumenge a la nit, perquè l'entrega sigui el dilluns o el dimarts, però gairebé mai el divendres o el dissabte, quan s'acostuma a fer als establiments.\nL'estudi de la Universitat Autònoma de Barcelona (UAB) també fa una evolució de l'ús d'internet en l'última dècada. El director de l'estudi, Marc Ajenjo, explicava que "ara hi ha només dos grups de població: els que no utilitzen internet i els que utilitzen la xarxa amb molta freqüència".\nAjenjo també ha destacat el creixement de les llars amb més d'un ordinador. Més de la meitat de les llars que tenen un ordinador de taula en tenen un altre de portàtil.


Llagostera Ràdio - 3 de cada 10 joves catalans no relacionen directament la salut amb els hàbits alimentaris\n3 de cada 10 joves catalans no relacionen directament la salut amb els hàbits alimentaris\nArticle Anterior El SOC obre convocatòries d'ajuts amb l'objectiu de fomentar la contractació de més de 7.000 joves\nSegüent Article S'acorda reduir a 7 dies la quarantena de positius de covid-19\nAmb l'objectiu de veure com s'alimenten els joves del segle 21, i analitzar-ne els hàbits tant a taula com al supermercat, s'ha realitzat un estudi des de la Fundació per a la Creativació i la marca Costa Brava Mediterranean Foods.\nAquest s'ha dividit en dues parts: una de qualitativa i l'altra, de quantitativa.\nPer una banda, hi ha hagut 30 grups d'estudiants de secundària d'arreu de Catalunya que han fet tallers relacionats amb l'alimentació i les tendències de consum. Se'ls ha demanat, per exemple, que omplissin un carro de la compra amb deu productes -aquí, han predominat les proteïnes d'origen animal- o que fessin un menú saludable (esmorzar, dinar, berenar i sopar).\nPer altra banda, i aquí hi ha la part quantitativa, els impulsors del projecte han enquestat fins a 2.203 adolescents catalans. Tenen entre 12 i 18 anys. Entre d'altres, se'ls ha demanat respondre quantes vegades mengen al dia, quin tipus d'aliments, quins els agraden més...\nPel que fa a hàbits, majoritàriament els adolescents saben que una bona alimentació és "bàsica" per tenir salut. Així ho asseguren el 68% dels enquestats. A més, en general, quan se'ls demana que valorin si la seva dieta és saludable o no, en una escala de l'1 al 10, la majoria dels joves la puntuen amb un 7 o un 8.\nL'estudi, però, també posa en relleu que aquestes percepcions xoquen amb altres respostes. D'entrada, perquè "no deixa de sorprendre" que fins al 32% dels adolescents no facin "una relació directa entre els hàbits d'alimentació i la salut". I de fet, hi ha fins a 160 joves que, literalment, responen: "Jo menjo el que vull i em trobo bé".\nEn paral·lel, l'enquesta també demana al jovent que puntuï els diferents grups d'aliments. Els que reben una nota més alta són la carn, la fruita, els cereals i les galetes i els dolços. Per contra, el peix és el que la té més baixa.\nI part d'aquestes preferències, de retruc, també es traslladen a taula. Set de cada deu adolescents asseguren que mengen carn gairebé cada dia o, com a mínim, tres cops per setmana (en concret, un 34,4% i un 36,6% respectivament). Per contra, però, quan es parla de peix, el percentatge gairebé es capgira. Perquè fins al 60% dels joves respon que no en mengen mai o tan sols un cop per setmana.\nL'enquesta també recull altres dades relacionades amb l'alimentació. Per exemple, hi ha un 20% dels joves que ha considerat l'opció de ser vegà o vegetarià. I la majoria dels enquestats responen que, de mitjana, solen consumir menjar ràpid com a màxim un cop per setmana.\nLa Fundació per a la Creativació va néixer el 2013 amb l'objectiu de difondre la creativitat per innovar, tant a les escoles com a les llars. De fet, agafa el nom de l'acrònim de les dues paraules que defineixen l'entitat (Creativitat + innovació).\nL'entitat ofereix programes a les escoles i centres que volen potenciar la nova educació i els reptes de futur. I en paral·lel, proposa jocs educatius a les famílies per impulsar la creativitat i descobrir els talents dels nens i nenes.\nDes de la seva creació, la Fundació per a la Creativació ha impulsat itineraris educatius que han arribat a més de 25.000 infants i adolescents de primària, secundària i cicles formatius de més de 300 centres de tot Catalunya.\nCosta Brava Mediterranean Foods és la marca insígnia de l'empresa gironina Grup Cañigueral. És un hòlding familiar amb mig segle d'experiència, especialitzat en sacrifici i especejament. L'any passat va ingressar 1.023 milions d'euros gràcies a les seves quinze plantes de producció.\nLa companyia sacrifica 3,5 milions de porcs a l'any i produeix 400 milions de quilos de producte (carn fresca, congelada, elaborats, embotits i pernil) . El grup comercialitza el 70% de la seva producció a més de 50 països.\njoves\tnotícia nacional\talimentació